interakcie liekov
Dobrývečer, môžem brat súčasne liek korylan a flector rapid vrecúška?
Dobrý deň,
ďakujeme za Vašu otázku.
Prí uvedenej kombinácii bolo pipísaných viacero stredne závažných interakcií.
Súčasné dlhodobé podávanie uvedenej kombinácie liekov zvyšuje riziko analgetickej nefropatie a ďalších renálnych nežiaducich účinkov a zároveň kombináciou liekov hrozí riziko vytesnenia diklofenaku z väzby na plazmatické bielkoviny a zvýšenia jeho učinkov, vrátane tých nežiaducich. Dlhodobá kombinácia sa neodporúča.  Kombinácia je na zváženie predpisujúcim lekárom.
Nakoľko oba lieky sú viazané na lekársky predpis, kombinácia je možná iba pod dohľadom lekára, ktorý zvážil všetky riziká a benefity liečby. V prípade, že Vám lieky predpísal jeden lekár, je si týchto interakcií vedomý a prispôsobil danej terapii dávkovanie. V takom prípade odporúčam riadiť sa jeho pokynmi.
Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková